சாபங்களைச் சுமப்பவன் .. சூறாவளி

சாபங்களைச் சுமப்பவன் .. சூறாவளி எம்.ரிஷான் ஷெரீப் யின் பாடல் ! 01.! சாபங்களைச் சுமப்பவன் ! - நேர் பார்வைக்குக் குறுக்கீடென! ஒரு வலிய திரை! ஏமாற்றுபவனுக்கு இலகுவாயிற்று ! பசப்பு வரிகளைக் கொண்ட! பாடல்களை இசைத்தபோதும்! வெறித்த பார்வையோடு தான்! துயருறுவதாகச் சொன்ன போதும்! பொய்யெனத் தோன்றவில்லை! ஏமாறியவளுக்கு! இருள் வனத்திலொரு ஒளியென! அவனைக் கண்டாள் ! புகைப்படச் சட்டங்களுக்குள்ளிருந்து நீண்டன! வாழ்வு கொடுப்பதாகச் சொன்ன! அவனது கைகள்! ஒலிக் கோப்புகளிலிருந்து வழிந்தன! தூரத்திலிருந்து அவனளித்த உத்தரவாதங்கள் ! அவளது கைகளைப் பிணைத்திருந்தது! அவனிட்ட மாயச் சங்கிலி! விலங்கிடப்பட்ட பறவையென! காலடியில் வீழ்ந்துகிடந்தாள்! சிறகுகளை ஒவ்வொன்றாகப் பிய்த்தெறிந்தன! கூரிய நகங்களைக் கொண்ட! அவனது விரல்கள்! பின்னர் உச்சியில் ஏற்றிவிட்டு! விரைத்த ஒரு பொம்மையென விழச் செய்தான் ! நேர்கோடென நட்சத்திரமொன்று வீழ்ந்த இரவில்! இருவரையும் நனைத்தது மழை! அவளது குருதியும் வேதனையின் ஓலமும்! தடயமழிந்து போயிற்று! என்றென்றைக்குமவளது! சாபங்களைச் சுமப்பவனானான் அவன் ! ! 02.! சூறாவளியின் பாடல் ! -! பலம் பொருந்திய! பாடலொன்றைச் சுமந்த காற்று! அங்குமிங்குமாக அலைகிறது ! இறக்கி வைக்கச் சாத்தியமான! எதையும் காணவியலாமல்! மலைகளின் முதுகுகளிலும்! மேகங்களினிடையிலும்! வனங்களின் கூரைகளிலும்! நின்று நின்று தேடுகிறது ! சமுத்திரவெளிகளிலும்! சந்தைத் தெருக்களிலும்! சுற்றித்திரிய நேரிடும்போது! இரைச்சல்கள் எதுவும் தாக்கிடாமல்! பொத்திக்கொள்கிறது பாடலை ! பறவைகள் தாண்டிப் பறக்கையிலும்! காத்துக்கொள்ளப்படும்! இசை செறிந்த பாடல்! சலித்துக் கொள்கிறது! ஓய்வின்றிய அலைச்சலின்! எல்லை எதுவென்றறியாது ! தனிமைப்பட்டதை! இறுதியிலுணர்ந்தது! தெளிந்த நீர் சலசலக்கும்! ஓரெழில் ஆற்றங்கரை! மரமொன்றின் துளைகளுக்குள்ளிருந்து! வெளிக்கசிந்து பிறந்த நாதம் ! இருளுக்குள் விசித்தழும்! பாடலின் கண்கள் துடைக்கும் காற்று! அதைச் சில கணங்கள்! அந்தரத்தில் நின்று! பத்திரமாகப் பார்த்திருக்கச் சொல்லி! ஆவேசத்தோடு கீழிறங்கும் ! பின்னர் பாடலை அழ வைத்த! காரணம் வினவி! தான் காணும்! வெளி, தெரு, சமுத்திரம், நதி, வனமென! அத்தனையிலும் தன் சினத்தினைக் காட்டி! அடித்துச் சாய்க்கும் ! இயலாமையோடு எல்லாம்! பார்த்திருக்கும் பாடல்! இறுதியில் கீழிறங்கி! எஞ்சிய உயிர்களின்! உதடுகளில் ஒப்பாரியாகி! கோபக் காற்றெதிரில் செத்துப்போகும் ! காலம்! இன்னுமோர் பாடலை! காற்றுக்குக் கொடுக்கக் கூடும்